**Dodatok**

**k**

**Programu podpory výmeny osôb** **pracujúcich na spoločnom projekte**

**medzi**

**Ministerstvom školstva Slovenskej republiky,**

**Slovenskou akadémiou vied**

**a**

**Nemeckou akademickou výmennou službou z 29. mája 2001**

Ministerstvo školstva, vedy, výskumu a športu Slovenskej republiky, Slovenská akadémia vied a Nemecká akademická výmenná služba (ďalej len „zmluvné strany“) v súlade s čl. 4 Dohody medzi vládou Slovenskej republiky a vládou Spolkovej republiky Nemecko o kultúrnej spolupráci, podpísanej v Bratislave dňa 1. mája 1997 a  sa dohodli na nasledovnom dodatku k Programu podpory výmeny osôb pracujúcich na spoločnom projekte medzi Ministerstvom školstva Slovenskej republiky, Slovenskou akadémiou vied a Nemeckou akademickou výmennou službou, podpísanému v Bonne dňa 29. mája 2001 (ďalej len “program“):

**Článok 1**

Článok 4 programu sa upravuje nasledovne:

„Čl. 4

Finančné zabezpečenie

1. Každá zmluvná strana hradí cestovné a pobytové náklady svojim národným účastníkom spoločného projektu v zmysle vnútroštátnych právnych predpisov.
2. Náklady programu bude na slovenskej strane hradiť Ministerstvo školstva, vedy, výskumu a športu Slovenskej republiky a Slovenská akadémia vied a na nemeckej strane Nemecká akademická výmenná služba z prostriedkov Spolkového ministerstva pre vzdelávanie a výskum.
3. Celková výška podpory pobytových nákladov je založená na životných nákladoch v danej krajine pobytu.“

**Článok 2**

Dodatok k programu vstúpi do platnosti podpísaním zmluvnými stranami a je platný päť rokov. Predlžuje sa automaticky vždy o jeden ďalší rok, pokiaľ ho jedna zo zmluvných strán nevypovie najneskôr 12 mesiacov pred uplynutím doby jeho platnosti. Účinnosť dohodnutej úpravy je od novej výzvy na roky 2024 – 2025.

Dané v Bonne/Bratislave v dvoch pôvodných vyhotoveniach, každé v slovenskom a nemeckom jazyku, pričom všetky znenia majú rovnakú platnosť.

|  |  |  |
| --- | --- | --- |
| .........................................  Mgr. Lucia Lehotayová  generálna riaditeľka sekcie medzinárodnej spolupráce a európskych záležitostí,  Ministerstvo školstva, vedy, výskumu a športu SR  Dňa ……………………. | ........................................  Mgr. Zuzana Panczová PhD.  podpredsedníčka pre zahraničné styky SAV,  Slovenská akadémia vied    Dňa ................................. | .........................................  Dr. Georg Krawietz  vedúci oddelenia P33 - Projektové financovanie nemecký jazyk a  výskumná mobilita (PPP),  Nemecká akademická výmenná služba  Dňa ................................. |
|  |  |  |